जानकारी के मुताबिक, दिल्ली के विभिन्न स्थानों पर बारिश की वजह से जाम भी लगा हुआ है। मंडी हाउस, इंडिया गेट और लुटियंस जोन के आपसास की सड़कों पर भारी बारिश से जलभराव से दिक्कत हो रही है। दिल्ली में तेज़ बारिश से लुटयंस इलाके की कई सडकों पर पानी भरना शुरू हो गया है। मंडी हाउस मेट्रो स्टेशन के गोल चक्कर पर पानी भर गया है। इसके अलावा, विकास मार्ग, दिल्ली पुलिस हेड क्वार्टर के सामने भी सड़क पर भारी पानी जमा है। इसके चलते जाम भी लगा। आइटीओ के पास लंबा जाम लगा गया, जिससे हजारों गाड़ियों ने रेंग-रेंगकर अपना सफर पूरा किया।